Ubaydullah Hussain siktet for terror og trusler: PST: Vitnet (17) i Ubaydullah-saken ba om politibeskyttelse
Etter det VG får opplyst, var det faren til den 17 år gamle gutten som kontaktet Politiets sikkerhetstjeneste (PST) og fortalte om den påståtte trusselen en lørdag i begynnelsen av desember og derfor ba om hjelp. PST mener den 30 år gamle islamisten tok kontakt med 17-åringen på en butikk i Oslo sentrum og fremsatte trusler. Bakgrunnen skal ha vært et vitneavhør som 17-åringen har avgitt til de hemmelige tjenestene i forbindelse med siktelsen mot Hussain gjeldende terrorrekruttering.Etter det VG får opplyst, var moren til 17-åringen til stede i butikken, og de to fortalte om episoden da de kom hjem til familien denne førjulsdagen. Faren til vitnet ønsket først å kontakte islamisten – men lot være siden «man aldri vet hva folk som Ubaydullah kan utføre». Isteden varslet faren PST. VG har vært i kontakt med vitnets far, men han ønsker ikke å kommentere saken. – Han kjenner seg ikke igjen i PSTs siktelse, som heller ikke stemmer med vitnets forklaring, sier Hussains forsvarer, John Christian Elden, til VG. – Hva tenker Hussain om at vitnet ble redd og skremt etter episoden? – Det tror han ikke på. Han visste ikke at mannen var vitne før mannen selv hevdet det til Hussain. Han er ikke kjent med saksdokumentene Se VGTV: Ubaydullah Hussain om norske kvinner: De undertrykker seg selv Hussain selv nekter straffskyld for både truslene og terror.PST mener imidlertid at han i perioden september 2014 til juni 2015 står bak rekruttering av minst to norske islamister til terrororganisasjonen Islamsk Stat (IS) i Syria. Les også: Ubaydullah Hussain: Slik ble han ekstrem Hussain ble pågrepet 10. desember og varetektsfengslet i fire uker. Siden den gang har den profilerte talsmannen for islamistgruppen «Profetens Ummah» nektet å la seg avhøre av PST. – Han ba allerede i juli om å bli avhørt så snart som mulig etter at PST ga ham innsyn i saken og var kommet så langt i etterforskningen at de ikke ville påberope seg bevisforspillelsesfare ved at han ble kjent med hva han anklages for. Ifølge PST er de ennå ikke kommet så langt, og da har han ennå ikke fått forklare seg. Han sier PST har gjort et avhør av Hussain som vitne, og et som siktet, etter pågripelsen i desember. – Han forklarte seg fullt ut om den konkrete påstanden om trusler, men har ikke vært i noe avhør om terroranklagen. – Hva tenker du som forsvarer at PST påberoper seg bevisforspillelsesfare i saken – spesielt satt opp mot etterforskningens varighet før pågripelsen? – Det virker som de prøvde seg på det gamle trikset om å ville ta ham i avhør for der å gjøre ham kjent med deler av saken, for så å begrunne er fengsling med at han kunne forspille bevis etter å være kjent med saken. Den går vi ikke på. Torsdag ble varetektsperioden forlenget med fire nye uker for islamisten med brev- og besøksforbud. Nær familie vil imidlertid få mulighet til å besøke ham eller sende brev under kontrollerte former.
Kort tid etter at islamisten Ubaydullah Hussain (30) skal ha truet et vitne (17) i straffesaken mot ham, ba 17-åringens familie om politibeskyttelse. truet et vitne (17) i straffesaken mot ham, ba 17-åringens familie om politibeskyttelse.